સાપુતારા: રાજ્યમાં સપ્તાહથી અષાઠી માહોલ સર્જાયો હતો. ડાંગ જિલ્લામાં આજે વાવાઝોડા સાથે ધોધમાર કમોસમી વરસાદ પડ્યો હતો. જોકે આજે બપોર ત્રણ વાગ્યા બાદ વાતાવરણ માં અચાનક જ પલટો આવ્યો હતો. ભારે પવન અને ગાજવીજ સાથે પડેલા વરસાદથી પ્રવાસીઓમાં ભારે ઉત્સાહ જોવા હતો. પરંતુ સતત બે કલાક સુધી પડેલા ભારે વરસાદે તંત્રની મુશ્કેલીઓમાં ભારે વધારો કર્યો હતો. ભારે વરસાદના લીધે પ્રવાસી ગીરી મથક એવા સાપુતારામાં રસ્તા પર અનેક વૃક્ષો ધરાસાઈ થતાં અનેક વાહનો અટવાઈ ગયા હતા.